**OPIS POSLOVA I PODACI O PLAĆI ZA RADNO MJESTO REFERENT – KOMUNALNI REDAR**

**OPIS POSLOVA:**

**Obavlja nadzor nad korištenjem javnih površina u bilo koju svrhu te nadzor na kojega je ovlašten aktima tijela Grada. Obavlja poslove nadzora i premještanja nepropisno zaustavljenih i parkiranih vozila te poslove upravljanja prometom (poslovi prometnoga redara). Obavlja nadzor nad primjenom propisanih mjera dezinfekcije, dezinsekcije, deratizacije i drugih mjera koje se tiču zaštite zdravlja pučanstva iz djelokruga jedinica lokalne samouprave. Obavlja nadzor obavljanja dimnjačarskih poslova.**

**Izriče mandatne kazne, priprema obavezne prekršajne naloge, predlaže podnošenje optužnih prijedloga za prekršaje propisane zakonom ili odlukom o komunalnom redu.**

**Vodi evidenciju poduzetih radnji koje obavlja i posebno evidenciju poduzetih radnji o obavljanju poslova vezanih za područje prometnog redarstva.**

**Obavlja i druge poslove po nalogu voditelja Odsjeka i pročelnika.**

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 1,80 (sukladno Odluci o koeficijentima za obračun plaće službenika i namještenika, Službeni glasnik Grada Ivanić-Grada, broj 02/13 i 05/14) i osnovice za obračun plaće u iznosu od 4.052,41 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/19), uvećano za 0,5 % za svaku navršenu godinu radnoga staža.